ai4bharat/Pralekha huggingface dataset:
ریلوے کی وزارت
آکسیجن ایکسپریس ٹرینوں نے ملک بھر میں 9440 میٹرک ٹن سے زیادہ لیکوڈ آکسیجن پہنچائی
اب تک تقریباً 150 آکیسجن ایکسپریس ٹرینیں اپنا سفر پورا کرچکی ہیں
فی الحال 55 ٹینکرس میں 970 میٹرک ٹن آکیسجن لے کر 12 آکسیجن ایکسپریس ٹرینیں راستے میں ہیں
آکسیجن ایکسپریس سے 13 ریاستوں تک آکسیجن راحت پہنچائی جاچکی ہے
آکسیجن ایکسپریس ٹرین سے اب تک ، مہاراشٹر کو 521 میٹرک ٹن، اترپردیش کو تقریباً 2525 میٹرک ٹن، مدھیہ پردیش کو 430 میٹرک ٹن ، ہریانہ کو 1228 میٹرک ٹن، تلنگانہ کو 389 میٹرک ٹن،راجستھان کو 40 میٹرک ٹن،کرناٹک کو 361 میٹرک ٹن، اتراکھنڈ کو 200میٹرک ٹن، کیرل کو 118میٹرک ٹن،تمل ناڈو کو 151 میٹرک ٹن، آندھراپردیش کو 116 میٹرک ٹن اور دہلی کو 3320 میٹرک ٹن سے زیادہ آکسیجن پہنچائی گئی
نئی دہلی،16 مئی 2021/کورونا کے خلاف جاری جنگ میں آنے والی رکاوٹوں پر قابو پانے اور نئے حل تلاش کرنے کے لئے ہندستانی ریلوے ملک بھر کی مختلف ریاستوں میں لیکویڈ میڈیل آکسیجن  پہنچا کر لوگوں کو راحت دینے کا کام کررہا ہے۔ ہندستانی ریلوے اب تک ملک کی مختلف ریاستوں میں 590 ٹینکروں کے ذریعہ 9440 میٹرک ٹن سے زیادہ لیکوڈ میڈیکل آکسیجن پہنچا چکا ہے۔
قابل غور ہے کہ اب تک 150 آکسیجن ٹرینیں اپنا سفر مکمل کرچکی ہیں اور اس سے ملک کی متعدد ریاستوں کو کافی مدد اور راحت ملی ہے۔
اس پریز ریلیز کے لکھے جانے تک 55 ٹینکروں میں 970 میٹرک ٹن میڈیکل آکسیجن لے کر 12 آکسیجن ایکسپریس ٹرینیں ابھی راستے میں ہیں اور اپنا سفر طے کررہی ہیں۔
کیرل ، آندھراپردیش، تلنگانہ ، کرناٹک اور تمل ناڈو جیسی جنوبی ہندستانی ریاستوں کو آکسیجن کے معاملے میں بڑی راحت ملی ہے، کیونکہ کئی آکسیجن ٹرینوں نے ان ریاستوں میں کل اور آج کافی مقدار میں لیکوڈ میڈیکل آکسیجن کی سپلائی کی ہے۔
اتفاق سے دہلی این سی آر علاقے میں 5000 میٹرک ٹن سے زیادہ آکسیجن کی ڈیلیوری کو پار کرلیا ہے۔ اسے آگے متعلقہ اسپتالوں/تنظیموں یا اداروں وغیرہ کو تقسیم کیا جاتا ہے۔
آکسیجن ایکسپریس ٹرین گزشتہ کچھ دنوں سے لگاتار ہر روز تقریباً 800 میٹرک ٹن لیکوڈ میڈیکل آکسیجن ملک کی مختلف ریاستوں /مرکز کے زیر انتظام علاقوں میں پہنچا رہی ہے۔
ہندستانی ریلوے کی کوشش ہے کہ درخواست کنندہ ریاستوں کو کم سے کم وقت میں زیادہ سے زیادہ لیکوڈ میڈیکل آکسیجن پہنچائی جاسکی۔
کیرل کے ایرنااکلم میں 118 میٹرک ٹن لیکوڈ میڈیکل آکسیجن لے کر پہلی آکسیجن ٹرین پہنچ گئی ہے۔
اس ریلیز کے لکھے جانے کے وقت تک آکسیجن ایکسپریس ٹرین سے مہاراشٹر کو 521 میٹرک ٹن، اترپردیش کو تقریباً 2525 میٹرک ٹن، مدھیہ پردیش کو 430 میٹرک ٹن ، ہریانہ کو 1228 میٹرک ٹن، تلنگانہ کو 389 میٹرک ٹن،راجستھان کو 40 میٹرک ٹن،کرناٹک کو 361 میٹرک ٹن، اتراکھنڈ کو 200 میٹرک ٹن، کیرل کو 118 میٹرک ٹن،تمل ناڈو کو 151 میٹرک ٹن، آندھراپردیش کو 116 میٹرک ٹن اور دہلی کو 3320 میٹرک ٹن سے زیادہ آکسیجن پہنچائی گئی ہے۔
نئی آکسیجن ایکسپریس ٹرین کا چلانا کافی متحرک ہے، اور اس سلسلہ میں اعدادوشمار بھی مسلسل تبدیل ہورہے ہیں۔ یہی وجہ ہے کہ آج دیر رات تک آکیسجن ٹینکر لےکر کچھ دیگر آکسیجن ٹرینوں کے سفر شروع کرنے کی توقع ہے۔
ریلوے نے آکسیجن سپلائی والے مقامات پر آکسیجن پہنچانےکے لئے مطالبات کی میپنگ کی ہے، اور ریاستوں میں آکسیجن کی کسی بھی ہنگامہ ضرورت سے نپٹنے کے لئے خود کو تیار رکھا ہے۔ غور طلب ہے کہ لیکوڈ میڈیکل آکسیجن لانے کے لئے متعلق ہ ریاست ہندستانی ریلوے کو ٹینکر مہیا کرتے ہیں۔
ش ح۔ ش ت۔ج
Uno-4547
(Visitor Counter : 117
وزیراعظم کا دفتر
وزیر اعظم نے ٹیکہ کاری کی تعداد 200کروڑ کے نشان سے تجاوز کرنے پر شہریوں کو مبارکباد پیش کی
وزیر اعظم جناب نریندر مودی نے سائنس میں غیر معمولی یقین ظاہر کرنے اور کووِڈ۔19 ٹیکہ کاری کی تعداد 200 کروڑ کے خصوصی نشان سے تجاوز کرنے پر بھارتی عوام کی ستائش کی۔ انہوں نے اس مہم میں ڈاکٹروں، نرسوں، ہراول کارکنان، سائنسداں حضرات، اختراع کاروں اور صنعت کاروں کے عزم اور جذبے کی بھی ستائش کی۔
وزیر اعظم نے مرکزی وزیر صحت جناب من سکھ مانڈویا کے ذریعہ کیے گئے اعلان پر اپنے ردعمل کا اظہار کرتے ہوئے ٹوئیٹ کیا:
’’بھارت نے ایک مرتبہ پھر تاریخ رقم کی ہے! 200 کروڑ ٹیکہ کاری کی خصوصی تعداد سے تجاوز کرنے پر تمام بھارتیوں کو مبارکباد۔ ان لوگوں پر فخر ہے جنہوں نے پیمانے اور رفتار کے معاملے میں بھارت کی ٹیکہ کاری مہم کو بے مثال بنایا۔ اس نے کووِڈ۔19 کے خلاف عالمی نبرد آزمائی کو تقویت بہم پہنچائی ہے۔‘‘
ویکسین کی شروعات کے دوران، بھارتی عوام نے سائنس میں غیر معمولی اعتماد ظاہر کیا۔ ہمارے ڈاکٹروں، نرسوں، ہراول کارکنان، سائنسدانوں، اختراع کاروں اور صنعت کاروں نے ایک محفوظ کرۂ ارض کو یقینی بنانے میں ایک اہم کردار ادا کیا۔ میں ان کے جوش و جذبے کی ستائش کرتا ہوں۔‘‘
وزارت دفاع
کمانڈر اِن چیف انڈمان اینڈ نکوبار کمانڈ نے امفیبین بریگیڈ کا دورہ کیا
نئی دہلی:7؍ جولائی،2021۔کمانڈر اِن چیف انڈمان اینڈ نکوبار کمانڈ  لیفٹیننٹ جنرل اجئے سنگھ نے 6 جولائی 2021 کو برچ گنج ملٹری اسٹیشن میں امفیبین بریگیڈ کا دورہ کیا۔ انہوں نے جنگل سروائیول اسکول میں آپریشنز کا جائزہ لیا اور متعدد تربیتی سرگرمیوں بشمول ویو جنریشن ٹریننگ فیسلٹی میں لینڈنگ شپ ریمپ سیمولیٹر کے ذریعے اے ایل ایس کی ڈرائیونگ کامعائنہ کیا۔ فوجیوں سے خطاب کرتے ہوئے سی آئی این سی اے این نے ہر وقت کارروائیوں کیلئے تیار رہنے کی ضرورت پر زور دیا۔ انہوں نے تمام اہلکاروں کو کووڈ-19 حفاظتی اقدامات پر سختی سے عمل کرنے کا مشورہ بھی دیا۔
لیفٹیننٹ جنرل اجئے سنگھ نے اس موقع پر مستحق اہلکاروں کو توصیفی کارڈ زبھی عطا کیے۔
ش ح۔م ع۔ ع ن
U NO:6299
(Visitor Counter : 103
بہت چھوٹی، چھوٹی اور درمیانی صنعتوں کی وزارت
کے وی آئی سی کے چیئرمین نے اس بات کا اعادہ کیا کہ ملک کے نوجوان پی ایم ای جی پی کے تحت قرضوں کے ذریعے چھوٹے یونٹ قائم کرنے میں وزیر اعظم جناب نریندر مودی کی سودیشی مہم میں شامل ہو کر زیادہ سے زیادہ لوگوں کو روزگار فراہم کر سکتے ہیں
راجستھان کے تین روزہ دورے کے دوران، کھادی اور دیہاتی صنعت کمیشن، کے چیئرمین جناب منوج کمار نے وزیر اعظم جناب نریندر مودی کے منتر‘ملازمت فراہم کرنے والے بنیں ، نہ کے ملازمت کی تلاش کرنے والے’ کی تشہیر کرنے کے لیے کئی پروگراموں اور ورکشاپس میں حصہ لیا۔ 20 اپریل کو، جے پور کے رکن پارلیمنٹ ، جناب رام چرن بوہرا اور مختلف پنچایت سمیتی کے ممبران، سرپنچ، کھادی اداروں کے نمائندوں اور کمیشن کے سینئر افسران کی موجودگی میں وزیر اعظم کے روزگار پیدا کرنے کے پروگرام  پر ایک ورکشاپ کا انعقاد کیا گیا۔ اور 21 اپریل کو جے پور کے دادیا گاؤں میں پی ایم ای جی پی کے تحت ایک بیداری کیمپ کا انعقاد کرکے اس اسکیم کے بارے میں تفصیلی معلومات براہ راست مستفیدین کے ساتھ شیئر کی گئیں۔
بیس  اپریل کو اسٹیٹ آفس، جے پور میں منعقدہ پی ایم ای جی پی ورکشاپ سے خطاب کرتے ہوئے رکن پارلیمنٹ جناب رام چرن بوہرا نے کہا کہ کھادی اور دیہی صنعت کمیشن ہر گاؤں کو روزگار فراہم کرنے کی مسلسل کوشش کر رہا ہے۔ موصوف رکن پارلیمنٹ نے مختلف پنچایت سمیتی/ ودھان سبھا حلقوں میں بیداری کیمپ منعقد کرنے کی ہدایات دیں۔ اس موقع پر عوام سے خطاب کرتے ہوئے جناب منوج کمار نے کہا کہ وزیر اعظم جناب نریندر مودی کے ‘ووکل فار لوکل’ کے منتر نے کھادی کو ‘لوکل سے گلوبل’ بنا دیا ہے۔ اب کھادی صرف فیشن کی علامت نہیں ہے بلکہ غریبوں کی زندگی میں تبدیلی کا سب سے طاقتور وسیلہ بن چکی ہے۔ انہوں نے اس بات کا اعادہ کیا کہ ملک کے نوجوان پی ایم ای جی پی کے ذریعے قرض لے کر چھوٹے یونٹ قائم کر کے وزیر اعظم جناب نریندر مودی کی سودیشی مہم میں شامل ہو کر زیادہ سے زیادہ لوگوں کو روزگار فراہم کر سکتے ہیں۔
بیس اپریل کو جے پور کے اپنے دورے کے دوران، کھادی سمواد پروگرام میں کے وی آئی سی کے چیئرمین نے کہا کہ کھادی کی فروخت کو بہتر بنانے کے ساتھ ساتھ وزیر اعظم کے وقف وژن کو پورا کرنے اور کھادی کاریگروں کی معاشی حالت کو بہتر بنانے کے لیے، کے وی آئی سی نے کھادی کی فروخت میں اضافہ کیا ہے۔ کھادی کے کام میں مصروف تمام مزدوروں کی اجرت یکم اپریل سے ایک ہی بار میں تقریباً 35 فیصد بڑھ گئی، جو اپنے آپ میں ایک تاریخی قدم ہے۔ انہوں نے کہا، ‘‘مجھے خوشی ہے کہ کھادی اور گاؤں کی صنعت کمیشن نے 2014 سے کھادی کاریگروں کی اجرت میں 150 فیصد سے زیادہ اضافہ کیا ہے۔’’ انہوں نے عوام سے اپیل کی کہ کھادی اور دیہی صنعت کی زیادہ سے زیادہ مصنوعات خرید کر ہر ہندوستانی کو ‘ آتم نربھر بھارت’ کی تعمیر میں اپنا کردار ادا کرنا چاہیے۔
راجستھان کے دورے کے دوسرے دن 21 اپریل کو جے پور کے گاؤں دادیا میں وزیر اعظم کے ایمپلائمنٹ جنریشن پروگرام  کے تحت ایک بیداری کیمپ کا انعقاد کیا گیا، جس میں لوک سبھا ایم پی، جے پور اور چیئرمین، کھادی اور گاؤں کی صنعت کمیشن کے چئیرمین اور مقامی لوگوں کے نمائندےموجود تھے۔ اس موقع پر پی پی ٹی کے ذریعے پرائم منسٹر ایمپلائمنٹ جنریشن پروگرام کے تحت درخواست دینے کے طریقہ کار کو پیش کرتے ہوئے اسکیم کے بارے میں تفصیلی جانکاری دی گئی۔ کیمپ میں ہی ممبر پارلیمنٹ اور کے وی آئی سی کے چیئرمین نے بھی مستفید ہونے والوں کے ذریعہ قرض کے لیے آن لائن درخواستیں داخل کروائیں۔جس کے نتیجے میں کیمپ میں لگ بھگ 70 سے 80 درخواست دہندگان نے درخواستیں کیں ۔ 22 اپریل کو اپنے دورے کے تیسرے دن، کے وی آئی سی کے چیئرمین نے کھادی اور گاؤں کی صنعت کمیشن، جے پور کے افسران اور ملازمین کے ساتھ ایک جائزہ میٹنگ کی۔
جدید اور قابل تجدید توانائی کی وزارت
ایم این آر ای نے کلین ہائیڈروجن پر کواڈ ورکشاپ کا اہتمام کیا
نئی اور قابل تجدید توانائی کی وزارت نے کواڈ کلین انرجی پلر اور کواڈ کلین ہائیڈروجن جامع پہل کے تحت جاری اقدامات کو مضبوط بنانے اور نئے مواقع کی نشاندہی کرنے کی کوششوں کے ایک حصے کے طور پر، صاف ہائیڈروجن کے شعبہ میں، آج کلین ہائیڈروجن کے لیے ضابطوں، کووڈس اور معیارات  پر کواڈ ورکشاپ کا انعقاد کیا۔
اس تقریب سے خطاب کرتے ہوئے،بجلی اور این آر ای کے مرکزی وزیر جناب آر کے سنگھ نے کہا کہ توانائی کی حفاظت کے حصول کے لیے ضروری ہے کہ کواڈ ممالک مل کر کام کریں اور مضبوط ضابطوں اور معیارات کے لیے ایک فریم ورک بنائیں۔ انہوں نے مزید کہا کہ ہم آہنگ آر سی ایس قائم کرنے کے لیے مل کر کام کرتے ہوئے، کواڈ ممالک، گرین ہائیڈروجن اور گرین امونیا کی عالمی پیداوار کی قیادت کرنے کے لیے، ایک دوسرے کی صلاحیتوں کا فائدہ اٹھا سکتے ہیں۔
ورکشاپ میں آسٹریلیا، ہندوستان، جاپان، اور امریکہ کے حکومتی اور صنعت کے شراکت داروں نے شرکت کی اور صاف ہائیڈروجن کے شعبہ کو تقویت دینے کے لیے ہم آہنگی والے آر سی ایس کے کردار پر توجہ مرکوز کی۔ ورکشاپ نے مداخلت کے اہم شعبوں کی نشاندہی کی جہاں مشترکہ کاوشوں سے فائدہ اٹھایا جا سکتا ہے۔ شرکاء نے کلین ہائیڈروجن ویلیو چین کے لیے، معیارات، کوڈز اور ضوابط پر اتفاق رائے پیدا کرنے کی غرض سے، ایک فریم ورک کے قیام پر غور کیا۔ آر سی ایس شراکت داری کے ذریعے ہائیڈروجن ویلیو چین میں تحفظ اور تعمیل کو یقینی بنانے پر بھی تبادلہ خیال کیا گیا۔
کواڈ کلین ہائیڈروجن جامع پہل، کلین ہائیڈروجن کے لیے بنیادی ڈھانچے کے منصوبوں کو مضبوط بنانے اور اس علاقے میں نئے کاروباری امکانات تلاش کرنے کی کوشش کرتی ہے۔پہل کا سب سے بڑا مقصد، کلین ہائیڈروجن ویلیو چین کے تمام عناصر میں باہمی تعاون کے ساتھ تحقیق اور ترقی، معیارات کی ہم آہنگی کے ذریعے لاگت کو کم کرنے کے طریقے تجویز کرنا اور اہم مواد اور اجزاء کے لیے سپلائی نیٹ ورکس کو محفوظ بنانا ہے۔ صاف ہائیڈروجن، دنیا بھر میں، ڈی کاربنائزیشن کے اہداف کو حاصل کرنے اور توانائی کی فراہمی کی کو محفوظ بنانے میں ایک اہم کردار ادا کرے گی۔
وزارت آیوش
آیوش کی وزارت نے اپنے کینٹین میں ‘‘آیوش آہار’’ کا آغاز کیا
تغذیہ بخش خوراک اور صحت مند طرز زندگی کو بڑھاوا دیتے ہوئے آیوش کی وزارت نے پیر کے دن آیوش بھون میں اپنے کینٹین میں آیوش آہار دستیاب کرا کے ایک نئی شروعات کی۔
ایک اہم پروجیکٹ کے طور پر شروع کئے گئے آیوش آہار میں ویجیٹیبل پوہا، بھجنی وڈا، گاجر کا حلوہ اور کو کم ڈرنک شامل ہے۔ افسران نے بتایا کہ یہ تمام پکوان عوام میں بہت مقبول ہیں اور یہ تغذیہ بخش بھی ہیں۔
اس موقع پر اظہار خیال کرتے ہوئے آیوش کے سکریٹری ویدیا راجیش کوٹیچا نے کہا کہ کینٹین میں دستیاب آیوش کھانے صحت کے لئے فائدہ مند اور جلد ہضم ہونے والے ہیں۔ جناب کوٹیچا نے کہا کہ وزارت نے 2021 میں مختلف وزارتوں سے اشترا ک کر کےنیشنل آیوش مشن کے تحت کچھ قابل تعریف کام کئے۔ انہوں نے کہا کہ اس سال ہماری توجہ کا مرکز تعلیم، تحقیق ، مینو فیکچرنگ، صحت عامہ اور گورننس ہوگا۔ہم سنگل ونڈو سسٹم پر بھی کام کر رہے ہیں۔’’
میٹنگ کے دوران افسران نے 2022 کے دورانن آیوش طرز زندگی کو بڑھاوا دینے کے اپنے لائحہ عمل پر بھی بات کی۔ اس موقع پر خصوصی سکریٹری اور وزارت آیوش جناب پر مود کمار پاٹھک نے کہا کہ آیوش آہار خریدنے والوں کو ایک فیڈ بیک فارم بھرنے کو دیا جائے گا۔۔ اس طرح حاصل آراء کی بنیاد پر نئی خوراک کو کینٹین میں باقاعدگی سے دستیاب کرایا جائے گا۔۔
اس پروگرام میں موجود افسران میں آیوش جوائنٹ سکریٹریز کویتا گرگ اور ڈی سینتھل پانڈیان شامل تھے۔
وزارت دفاع
آتم نربھر بھارت: وزارت دفاع نے برہموس ایرو اسپیس پرائیویٹ لمیٹڈ کے ساتھ اگلی جنریشن میری ٹائم موبائل کوسٹل بیٹریز  اور برہموس میزائلوں کے لیے 1,700 کروڑ روپے کے معاہدہ پر دستخط کئے
وزارت دفاع نے 30 مارچ 2023 کو برہموس ایرو اسپیس پرائیویٹ لمیٹڈ  کے ساتھ خریدو  زمرے کے تحت اگلی جنریشن میری ٹائم موبائل کوسٹل بیٹریز  } این جی ایم ایم سی (ایل آر{ اور برہموس میزائلوں کی خریداری کے لیے ایک معاہدے پر دستخط کیے جس کی تخمینہ لاگت 1,700 کروڑ سے زیادہ ہے۔ این جی ایم ایم سی بیز کی فراہمی 2027 سے شروع ہوجائے گی ۔ یہ سسٹم سپرسونک برہموس میزائلوں سے لیس ہوں گے اور ہندوستانی بحریہ کی کثیر جہتی میری ٹائم اسٹرائیک صلاحیت میں نمایاں اضافہ کریں گے۔
بی اے پی ایل ہندوستان اور روس کے درمیان ایک جوائنٹ وینچر ہے جو سطح سے سطح پر مار کرنے والے میزائل کو بہتر رینج کے ساتھ بڑھانے میں اہم کردار ادا کر رہا ہے۔ یہ معاہدہ مقامی صنعتوں کی فعال شراکت داری کے ساتھ اہم ہتھیاروں کے نظام اور گولہ بارود کی مقامی تیاری کو مزید فروغ دینے والا ہے۔ یہ پروجیکٹ چار سال کی مدت میں 90,000 سے زیادہ افرادی دن کا روزگار پیدا کرے گا۔ دیسی مینوفیکچررز سے حاصل کردہ زیادہ تر آلات اور ذیلی نظام کے ساتھ، یہ سسٹم ’آتم نر بھر بھارت‘ کے قابل فخر پرچم بردار ہوں گے۔
وزارت خزانہ
خود مختار گولڈ بونڈ اسکیم 21-2020  – ایشو پرائس
نئی دہلی،06نومبر ،2020 / حکومت ہند کے نوٹیفکیشن نمبر -B/2020 مورخہ 9 اکتوبر، 2020 کی شرطوں کے تحت خود مختار گولڈ بونڈ 21-2020  9 سے 13 نومبر ، 2020 تک کی مدت کے لیے کھولی جائے گی جس میں بات چیت کی تاریخ 18 نومبر، 2020 ہوگی۔ سبسکرپشن پیریئڈ کے دوران بونڈ کی اجرأ قیمت 5177 روپے  – فی گرم ہوگی۔ جیساکہ آر بی آئی نے مورخہ 06 نومبر ، 2020 اپنی پریس ریلیز میں بھی اشاعت کی ہے۔
حکومت ہند نے بھارتیہ ریزرو بینک کے ساتھ صلاح مشورے میں ان سرمایہ کاروں کو اجرأ قیمت سے 50 روپے  رعایت دینے کا فیصلہ کیا ہے، جنہوں نے آن لائن درخواست دی ہے اور انہوں نے رقم کی ادائیگی ڈیجیٹل طریقے سے کی ہے۔ اس طرح کے سرمیایہ کاروں کے لیے گولڈ بونڈ کی اجرأ قیمت 5127 روپے فی گرام سونا ہوگی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7046
(Visitor Counter : 55
خوراک کی ڈبہ بندی کی صنعتوں کی وزارت
جوار کے بین الاقوامی سال اور میگا فوڈ فیسٹیول 2023 سے متعلق سرگرمیوں پر ریاستوں کے ریزیڈنٹ کمشنروں کے ساتھ سیکرٹری فوڈ پروسیسنگ انڈسٹریز کی گول میز میٹنگ
فوڈ پروسیسنگ انڈسٹریز  کے سکریٹری نے گزشتہ جمعرات 8 دسمبر 2022 کو صبح 11 بجے ریاستوں کے ریزیڈنٹ کمشنروں کے ساتھ ایک گول میز میٹنگ کی صدارت کی۔ گول میز میٹنگ کا ایجنڈا ریاستوں/ مرکز کے زیر انتظام علاقوں کو مجوزہ میگا فوڈ فیسٹیول  2023 کے لیے وزارت کے ایکشن پلان سے آگاہ کرنا اور تعاون کے ممکنہ شعبوں پر تبادلہ خیال کرنا تھا۔
کلیدی خطاب کے دوران سیکرٹری فوڈ پروسیسنگ انڈسٹریز نے ریزیڈنٹ کمشنرز کو بتایا کہ یہ میگا ایونٹ اکتوبر 2023 میں منعقد کیا جائے گا اور اب وزارت اس سے کہیں زیادہ بڑے پیمانے پر اس کا تصور کر رہی ہے جو پہلے منعقد کیا گیا تھا۔ یہ تقریب ریاستوں اور مرکز کے زیر انتظام علاقوں کے لیے ریاست/یو ٹی کے مخصوص مواقع کو ظاہر کرنے، عالمی اور گھریلو کاروباری رہنماؤں کو تعاون کے لیے اکٹھا کرنے کا ایک موقع ہے۔سپلائی کرنے والوں، خریداروں اور ٹیکنالوجی فراہم کرنے والوں کے ساتھ بات چیت کرنے اور فوڈ پروسیسنگ اور فوڈ ریٹیل سیکٹر کے لیے سرمایہ کاری اور وسائل کو متحرک کرنے میں دلچسپی پیدا کرنے کے لیے ایک پلیٹ فارم فراہم کرے گا۔
تمام ریاستوں/ مرکز کے زیر انتظام علاقوں سے درخواست کی گئی ہے کہ وہ اس تقریب کو کامیاب بنانے کے لیے اپنے تاثرات/ مشورے دیں۔ ان سے توقع کی جاتی ہے کہ وہ ایونٹ میں فعال طور پر شرکت کریں گے اور ساتھ ہی بیداری پیدا کریں گے، سینئر پالیسی سازوں، ایگری فوڈ کمپنیوں، فارمر پروڈیوسر آرگنائزیشنز /سیلف ہیلپ گروپس  اور میگا فوڈ ایونٹ میں تمام متعلقہ اسٹیک ہولڈرز کی شرکت کو یقینی بنائیں گے۔ اس کام میں وزارت سے تعاون کرنے کی بھی درخواست کی گئی۔
شرکاء کو یہ بھی بتایا گیا کہ 'جوار کے بین الاقوامی سال' کے ایک حصے کے طور پر، وزارت کی طرف سے شروع کی جانے والی سرگرمیوں میں سے ایک جوار اور باجرے پر مبنی ویلیو ایڈڈ مصنوعات کے متعدد فوائد کے بارے میں بیداری پیدا کرنے کے لیے منصوبہ بندی کی جا رہی ہے۔
تمام شریک ہاؤسنگ کمشنرز نے سال 2023 اور میگا فوڈ ایونٹ 2023 کے دوران منصوبہ بند سرگرمیوں میں فوڈ پروسیسنگ انڈسٹریز کی وزارت کو اپنے تعاون کا یقین دلایا۔ کچھ تجاویز/فیڈ بیک میں میگا فوڈ ایونٹ کی مرکوز مہم کی ضروریات کے ساتھ ساتھ ملکی اور بین الاقوامی نمائشوں میں باجرے کے فوائد بھی شامل تھے۔ مائیکرو انٹرپرینیورز، فارمر پروڈیوسر آرگنائزیشنز /سیلف ہیلپ گروپس  کے ساتھ روایتی پہلوؤں اور میگا ایونٹس وغیرہ کو دکھانے کے لیے ریاستی دارالحکومتوں میں منصوبہ بندی کی گئی سمٹ اور نمائشوں کے علاوہ ضلعی سطح کے اجلاسوں کا انعقاد کرنے سیاحت کی صنعت سے ممکنہ تعاون میں مدد ملے گی۔
انوسٹمنٹ فیسیلیٹیشن سیل  کو مشورہ دیا گیا کہ وہ ریاستوں اور مرکز کے زیر انتظام علاقوں کے ساتھ تال میل قائم کرے تاکہ شناخت شدہ عملی منصوبے کو نافذ کرنے اور ریاستوں/ مرکز کے زیر انتظام علاقوں کی فعال شرکت کو قابل عمل بنانے کے لیے ضروری تعاون کو یقینی بنایا جا سکے۔
فوڈ پروسیسنگ انڈسٹریز  کے سکریٹری نے تمام ریاستوں اور مرکز کے زیر انتظام علاقوں پر زور دیا کہ وہ ہندوستانی فوڈ پروسیسنگ سیکٹر کی صلاحیت کو ظاہر کرنے کے ساتھ ساتھ اس میں فعال طور پر حصہ لینے کے لئے وزارت کے ساتھ مشغول ہوں تاکہ میگا ایونٹ سے زیادہ سے زیادہ فائدہ اٹھایا جا سکے۔
امور داخلہ کی وزارت
ایس ڈی آر ایف کا بندوبست
نئی دہلی، 20 جولائی، 2021 :
اسٹیٹ ڈیزاسٹر رسپانس فنڈ کا بندوبست بھارت کے آئین کی دفعہ 280 کے تحت یکے بعد دیگرے قائم ہونے والے مالی کمیشن کی سفارشات کے مطابق کیا جاتا ہے۔ ایس ڈی آر ایف سے ریاستی حکومت کو مالی امداد فراہم کی جاتی ہے جو کہ کسی بھی 12 نوٹیفائیڈ ڈیزاسٹر سے متاثر ہونے والے لوگوں کو فراہم کی گئی راحت پر ہونے والے اخراجات کو پورا کرنے کے لئے طے شدہ عمل کے مطابق ہوتی ہے۔
تاہم، ملک میں کووڈ 19 کے پھیلاؤ اور عالمی صحت تنظیم  کے ذریعہ ، کووڈ -19 کو وبا قرار دیئے جانے کے مدنظر ، مرکزی حکومت نے 14 مارچ 2020 کے لیٹر میں ،ایک بار خصوصی ادائیگی کے ذریعہ ، کنٹنمنٹ اقدامات کے تئیں ایس ڈی آر ایف کے تحت محدود امداد فراہم کرنے کی غرض سے کووڈ 19 کو ایک نوٹیفائیڈ آفت تصور کرنے کا فیصلہ کیا ۔ ان میں  کورنٹین کے لئے اقدامات ، سیمپل کلکشن اور اسکریننگ اور  لازمی آلات کی خریداری / کووڈ 19 سے نمٹنے کے لئے لیب شامل ہیں ۔مزید برآں مہاجر مزدروں کے مسائل سے نمٹنے کے لئے 28 مارچ 2020 کو مرکزی حکومت نے لاک ڈاون کی وجہ سے پھنسے مہاجر مزدوروں سمیت بے گھرافراد کے لئے راحت کیمپوں کے قیام اور غذا وغیرہ فراہم کرنے کے لئے ایس ڈی آر ایف کے استعمال کی اجازت دی تھی۔23 ستمبر 2020 کو مرکزی حکومت نے اسپتالوں میں آکسیجن تیار کرنے اور اسٹوریج پلانٹ ، مریضوں کی نقل حمل کے لئے ایمبولنس خدمات کو مضبوط کرنے ، کنٹین منٹ زون، کووڈ 19 کیئر سنٹرز قائم کرنے کے لئے ریاستوں کو ایس ڈی آر ایف کا استعمال کرنے کی اجازت دے دی تھی۔
ایس ڈی آر ایف کے تحت اجازت دیئے گئے کنٹینمنٹ اقدامات کے لئے ریاستی حکومتوں کو مالی سال 20-2019 کے دوران ایس ڈی آر ایف کی35 فیصد سالانہ تخصیص خرچ کرنے کی اجازت دی گئی ۔مالی سال 21-2020 کے دوران 35 فیصد کی حد بڑھا کر 50 فیصد کردی گئی۔ مزید براں ، ملک میں کووڈ 19 کے معاملات میں اضافے کے مدنظر مرکزی حکومت نے ادائیگی میں مزید اضافہ کردیا جس کے تحت مالی سال 22-2021 کے دوران کووڈ 19 کی روک تھام کی اقدامات کے لئے ایس ڈی آر ایف کو مختص کی گئی سالانہ رقم کا 50 فیصد تک استعمال کرنے کی ریاستوں کو اجازت دی گئی۔
22-2021 کے لئے ایس ڈی آر ایف کے مرکزی حکومت کے حصہ کی پہلی قسط جو کہ 8873.60 کروڑ روپئے ہے، 29 اپریل 2021 کو تمام ریاستوں کو پہلے ہی جاری کردی گئی ہے۔ کووڈ 19 کی روک تھام کے اقدامات کے لئے ایس ڈی آر ایف کے 50 فیصد تک خرچ کرنے کی حد یہ یقینی بنانے کے لئے مقرر کی گئی ہے تاکہ ریاستی حکومتوں کے پاس خاطرخواہ فنڈ موجود ہو جس سے کسی بھی نوٹیفائیڈ آفات کے دوران راحتی اقدامات کئے جاسکیں ، جس کے لئے یہ قانونی فنڈ قائم کیا گیا ہے۔ کووڈ 19 سے نمٹنے کے لئے قومی صحت مشن کے تحت ریاستوں کو مسلسل فنڈ فراہم کئے جارہے ہیں اور کئے جاتے رہیں گے، جبکہ ایس ڈی آر ایف سے امداد کی ریاستی حکومتوں کے وسائل میں اضافے کے لئے اجازت دی گئی ہے۔
یہ بات آج لوک سبھا میں وزیر مملکت برائے امورِ داخلہ، جناب نتیا نند رائے نے ایک سوال کے تحریری جواب میں بتائی۔
.
بجلی کی وزارت
کے تحت ای ۔سرٹیفیکٹ کی تجارت کے لئے ضابطوں اورمعیارات کا اعلان کیاہےII بجلی کی وزارت نے پی اے ٹی سائیکل
نئی دہلی ،06جنوری :بھارت سرکارکی بجلی کی وزارت نے توانائی کارکردگی سے متعلق ادارے  سے صلاح ومشورہ کرکے جی ایس آر779 مورخہ 14دسمبر ، 2020کے ذریعہ صرف سال 19-2018کے لئے تیل کی فی میٹرک ٹن قیمت کااعلان کیاہے جو بھارت کے 18402روپے کے مساوی ہے ۔
اس کے بعد مسلسل ہدف کے برسوں کے لئے قیمت وہ رقم ہوگی جسے کہ مرکزی حکومتنے سرکاری گزٹ میں نوٹیفائی کرکے وضاحت کے ساتھ بیان کیاہوگا۔ ایسی قیمت ، سرکاری گزٹ میں شائع ہونے کی تاریخ کو نافذالعمل ہوجائے گی ۔سال 19-2018کے لئے مساوی تیل کی ایک میٹرک ٹن تیل کی قیمت کارکردگی ، حصولیابی اورتجارت کی اسکیم کے تحت ریلویز اوربجلی کی ترسیلی کمپنیوں جیسے نئے سیکٹروں کے اضافے کی وجہ سے توانائی کے مطابق مخلوط ہونے میں ہورہی تبدیلیوں اور جی ایس آر373 مورخہ 31مارچ 2016 کے اطلاع نامہ کے مطابق قیموں کے حساب کے طریق عمل کو زیادہ کارگذاربنانے پرمبنی ہے ۔
بی ای ای کے بارے میں
بی ای ای ، بھارت سرکارکی بجلی کی وزارت کے تحت ایک قانونی ادارہ ہے جو بھارتی معیشت کی توانائی کی شدت میں کمی کرنے کے بنیادی مقصد کے ساتھ توانائی کے تحفظ اورکارکردگی کے بارے میں پالیسیاں اورحکمت عملی مرتب کرنے میں تعاون کرتاہے ۔بی ای ای نامزد صارفین ، ریاست کی نامزد ایجنسیوں اور دیگر متعلقہ تنظیموں کے ساتھ تال میل کرتاہے تاکہ توانائی کے تحفظ سے متعلق قانون کے تحت ایسے تفویض کی گئی ذمہ داریوں کی ادائیگی کے مقصد سے موجودہ دستیاب وسائل اوربنیادی ڈھانچہ کی نشاندہی کی جاسکے اورانھیں بروئے کارلایاجاسکے ۔
وزارت دفاع
وائس ایڈمرل اتل آنند نے ایڈیشنل سکریٹری ڈی ایم اے کا عہدہ سنبھالا
وائس ایڈمرل اتل آنند نے 03 جولائی 2023 کو فوجی امور کے محکمے کے ایڈیشنل سکریٹری کا عہدہ سنبھالا۔ یہ عہدہ اس سے قبل لیفٹیننٹ جنرل انیل پوری کے پاس تھا، جو 28 فروری 2023 کو سبکدوش ہوئے تھے۔
وائس ایڈمرل اتل آنند کو 01 جنوری 1988 کو بھارتی بحریہ کی ایگزیکٹو برانچ میں شامل کیا گیا تھا۔ وہ نیشنل ڈیفنس اکیڈمی  ڈیفنس سروسز کمان اینڈ اسٹاف کالج، میرپور  اور نیشنل ڈیفنس کالج، نئی دہلی کے سابق طالب علم ہیں۔ انہوں نے ایشیا پیسفک سینٹر آف سکیورٹی اسٹڈیز، ہوائی، یو ایس اے میں ایڈوانسڈ سکیورٹی کوآپریشن کورس میں بھی شرکت کی ہے۔
اتی وششٹ سیوا میڈل  اور وششٹ سیوا میڈل  حاصل کرنے والے، وائس ایڈمرل اتل آنند نے اپنے کیریئر میں کئی اہم تقرریاں کی ہیں، جن میں ٹارپیڈو ریکوری ویسل آئی این ٹی آر وی اے 72 ؛ میزائل کشتی آئی این ایس چتک؛ کارویٹ آئی این ایس کھوکری اور تباہ کن آئی این ایس ممبئی کی کمان بھی شامل ہے۔ انہوں نے شاردا، رنوجے اور جیوتی نامی جہازوں کے نیویگیٹنگ آفیسر کے طور پر بھی خدمات انجام دی ہیں اور وہ سی ہیریئر سکواڈرن آئی این اے ایس 300 کے ڈائریکشن افسر اور تباہ کن آئی این ایس دہلی کے ایگزیکٹو افسر تھے۔ ان کی اہم اسٹاف تقرریوں میں ڈیفنس سروسزا سٹاف کالج، ویلنگٹن میں عملے کی ہدایت کاری؛ ڈائریکٹر، بحری کارروائیوں کے ڈائریکٹر اور بحری انٹیلی جنس  شامل ہیں۔
انہوں نے وزارت دفاع  کے مربوط ہیڈکوارٹرز میں پرنسپل ڈائریکٹر، نیول آپریشنز اور پرنسپل ڈائریکٹر، حکمت عملی، تصورات اور تبدیلی کے طور پر بھی خدمات انجام دی ہیں۔ فلیگ آفیسر کے طور پر، انہوں نے اسسٹنٹ چیف آف نیول اسٹاف  نیشنل ڈیفنس اکیڈمی، کھڈکواسلا میں ڈپٹی کمانڈنٹ اور چیف انسٹرکٹر؛ فلیگ آفیسر کمانڈنگ مہاراشٹر نیول ایریا؛ فلیگ آفیسر کمانڈنگ کرناٹک نیول ایریا اور ڈائریکٹر جنرل نیول آپریشنز کے طور پربھی خدمات انجام دیں۔
قانون اور انصاف کی وزارت
پریس اعلامیہ
نئی دہلی26؍اگست2021: آئین ہند کے آرٹیکل 217 کی شق  کے ذریعے حاصل شدہ اختیارات کا استعمال کرتے ہوئے ، صدر جمہوریہ ہندنے جسٹس پرانئے ورما کو مدھیہ پردیش ہائی کورٹ کا جج مقررکیا ہے۔ یہ اعلان کرتے ہوئے صدر موصوف نے خوشی کا اظہار کیا ہے۔یہ حکم نامہ اس تاریخ سے نافذالعمل ہوگا جب جسٹس پرانئے ورما اپنے عہدے کا چارج سنبھالیں گے ۔
ریلوے کی وزارت
آر پی ایف نے آزادی کا امرت مہوتسو منایا
ملک بھر کی 75 مختلف جگہوں سے موٹر سائیکل ریلیوں کو جھنڈی دکھا کر روانہ کیا گیا
مجاہدین آزادی یا ان کے کنبے کے ارکا ن کے تئیں اظہار تشکر کے لیے کہ انہوں نے جدوجہد آزادی میں تعاون دیا ان کا خیرمقدم کر رہی ہے
نئی دہلی،02 جولائی ، 2022/ بھارت کی آزادی کے 75 سال پورے ہونے کے موقعے پر منائے جانےوالے آزادی کا امرت مہوتسو میں بھارت کے مجاہدین آزادی کی عزت افزائی اور ان کی داستان کا جشن منایا جا رہا ہے۔ دنیا بھر کےلوگ بھارت کے لافانی جذبے اور ایک تابناک مستقبل کے لیے اس جشن میں شرکت کر رہے ہیں۔ آر پی ایف بھی اس موقعے پر ایک مہم چلا رہی ہے جو یکم جون سے شروع ہوئی ہے اور 14 اگست  میں ختم ہوگی۔
آزادی کا امرت مہوتسو کی تقریب کے حصے کےطور پر آر پی ایف عملے کی طرف سے ملک بھر کی 75 مختلف جگہوں سے موٹر سائیکل ریلیوں کو جھنڈی دکھا کر روانہ کیا گیا۔ یہ ریلی 16 جگہوں پر اپنے علاقائی صدر دفتروں کی جانب روانہ ہوں گی اور یہاں سے بھارت کی تحریک آزادی سے متعلق چار علامتی جگہوں کی طرف جائیں گی جو اس طرح ہیں، شمال میں ؛ امرتسر کے جلیاں والا باگ، مشرق میں چمپارن کے مقام پر ؛ بھیتی ہروا آشرم ، جنوب میں حیدرآباد میں حسین ساگر جھیل اور مغرب میں احمد آباد میں سابرمتی آشرم ، اس کے بعد یہ موٹر سائیکل ریلی ان جگہوں سے روانہ ہوکر دلی پہنچے گی جہاں یہ اختتام پذیر ہو جائے گی۔
آر پی ایف ملک بھر میں مجاہدین آزادی یا ان کے کنبے کے ارکا ن کے تئیں اظہار تشکر کے لیے کہ انہوں نے جدوجہد آزادی میں تعاون دیا ان کا خیرمقدم کررہی ہے۔
آر پی ایف دیگر سلسلے وار تقریبات کا بھی اہتمام کر رہی ہے جو اس طرح ہیں ؛ اتحاد کے لیے دوڑ ، خون کے عطیے کےکیمپ، صفای ستھرائی کی مہم، پودے لگائے جانے کی مہم، بینڈ شو وغیرہ ۔ اس میں آر پی ایف عملہ اور عام لوگ ان تقریبات کے حصے کے طور پر شرکت کر رہےہیں اور یہ پیغام عام کر رہے ہیں کہ سیوا ہی سنکلپ ہے۔
۔۔۔
ش ح ۔ اس۔ ت ح ۔
U - 7162
(Visitor Counter : 125